Нанҳəамза 30 рзы Аҧсны Аҳəынҭқарра Ахада Рауль Ҳаџьымба Ҭаҭарсҭан Ареспублика Ахада Рустам Минниханов дидныҳәалеит.
Адныҳәалараҟны, ҷыдала, иҳәоуп:
«Ҭаҭарсҭан ажәлар зегьы нашәыдкыланы ишәыдысныҳәалоит аҳәынҭқарратә ныҳәа – Ареспублика амш!
Ари амш Ҭаҭарсҭан ахьӡ ҭызгаз аихьӡара дуқәа символра азнауеит. Иахьа Ҭаҭарсҭан иналукааша арегионқәа ируакуп - уи иамоу арбагақәа жәпакы рыла Урыстәылатәи Афедерациаҟны аҧхьагылара змоу республикоуп.
Аҧсны жәлар азҿлымҳауп ҳреспубликақәа ганрацәалатәи русеицура. Ҳажәлар ирхашҭӡом Ҭаҭарсҭан Актәи Ахада Минтимер Шарипов-иҧа Шаимиев инапхгарала шәыжәлар аибашьра ашьҭахьтәи ашықәс хьанҭақәа раан иҟарҵаз ацхыраара, иҭабуп ҳәа раҳҳәар ҳҭахуп ари адгыларазы.
Рустам Нургали-иҧа, Шәаргьы, ишәзааигәоу шәҭынхацәагьы, Ҭаҭарсҭан ажәларгьы ирзеиҕьасшьар сҭахуп аҭынчра, аизҳазыҕьара, ахирра».
Возврат к списку